Public procurement notice: Modification Of A Contract/Concession During Its Term
Published: 2023-11-24
Buyer: MESTNA OBČINA LJUBLJANA
Country: SI
Contract type: Services
Procedure: Negotiated without a prior call for competition
CPV classification: 71310000 | 71356100 | 71520000: Construction supervision services | 71521000: Construction-site supervision services

Technical requirements: Storitve inženirja po določilih FIDIC in nadzornika po ZGO pri izvedbi projekta »ODVAJANJE IN ČIŠČENJE ODPADNE VODE NA OBMOČJU VODONOSNIKA LJUBLJANSKEGA POLJA - Del 2: Izgradnja III. faze CČNL
Predmet javnega naročila so storitve inženirja po pogodbenih določilih FIDIC in nadzornika po Zakonu o graditvi objektov pri izvedbi projekta »ODVAJANJE IN ČIŠČENJE ODPADNE VODE NA OBMOČJU VODONOSNIKALJUBLJANSKEGA POLJA - DEL 2: IZGRADNJA III. FAZE CENTRALNE ČISTILNE NAPRAVE LJUBLJANA« ,ki vključuje povečanje obstoječe Centralne čistilne naprave Ljubljana za 195.000 PE (iz 360.000 PE na 555.000PE) ter njeno nadgradnjo s terciarnim čiščenjem (odstranjevanje dušikovih spojin in fosforja), vključno z vsemi prilagoditvami, ki so s temi spremembami povezane. Izbrani nadzornik bo v okviru prevzetih del opravljal vsebinski in finančni nadzor skladno z določili FIDIC (nadzor izdelave in pregled tehnične dokumentacije, nadzor izvajanja del po projektni dokumentaciji, nadzor kvalitete izvedenih del, priprava poročil naročniku o izvajanju del na objektu, obračun izvedenih pogodbenih del, predaja objekta naročniku, svetovanje naročniku in koordinacija aktivnosti - vse skladno z določili FIDIC), naloge v skladu z Zakonom o graditvi objektov ter druge naloge. Obseg zahtevanih storitev je natančneje razviden iz specifikacije del, priložene v razpisni dokumentaciji. Ponudba mora zajemati izvajanje vseh razpisanih storitev.
Projekt se izvaja v okviru Operativnega programa za izvajanje evropske kohezijske politike v obdobju 2014-2020, prednostne osi »Boljše stanje okolja in biotske raznovrstnosti«, prednostne naložbe »Vlaganje v vodni sektor za izpolnitev zahtev pravnega redu Unije na področju okolja ter za zadovoljitev potreb po naložbah, ki jih opredelijo države članice in ki presegajo te zahteve«.
Aneks št. 4 k Pogodbi št. C7560-13-210116 za storitve inženirja po pogodbenih določilih FIDIC in nadzornika po Zakonu o graditvi objektov pri izvedbi projekta »ODVAJANJE IN ČIŠČENJE ODPADNE VODE NA OBMOČJU VODONOSNIKA LJUBLJANSKEGA POLJA - DEL 2: IZGRADNJA III. FAZE CENTRALNE ČISTILNE NAPRAVE LJUBLJANA"
Predmet aneksa je podaljšanje roka izvedbe vseh pogodbenih obveznosti. Izvajalcu gradbenih del po pogodbi št. C7560-13-220082 za izvedbo gradbenih del za "Odvajanje in čiščenje odpadne vode na območju vodonosnika Ljubljanskega polja - Del 2: Izgradnja III. faze Centralne čistilne naprave Ljubljana" je  bil podaljšan rok za izdajo Potrdila o prevzemu do 6. 12. 2023 in izdajo potrdila o izvedbi do 6. 12. 2024 (Dodatek št. 8). V primeru spremembe rokov izvajalca gradnje se spremeni tudi rok za izvedbo storitev inženirja, saj je v skladu s sklenjeno pogodbo za izvedbo storitev inženirja rok za izvedbo pogodbenih obveznosti v vsakem primeru do izdaje Potrdila o izvedbi izvajalcu gradenj projekta. Ker se je podaljšal rok izvedbe gradbenih del izvajalcu gradnje se je posledično podaljšal tudi rok izvedbe storitev inženirja, do 6. 12. 2024, ko poteče rok za izdajo Potrdila o izvedbi  izvajalcu gradbenih del, najkasneje pa morajo biti dela inženirja opravljena do 6. 3. 2025. Sklenjen aneks št. 4 ureja tudi finančne posledice, ki se nanašajo na povečan obseg del storitev inženirja, zaradi dodatnih del izvajalca gradnje vezano na sklenjen dodatek št. 6, 7 in 8, s čimer se izkazuje nova pogodbena vrednost izvajalca gradnje. Zaradi povečanega obsega gradbenih del je moral inženir izvajati dodatni obseg storitev, ki v okviru osnovne pogodbe ni bil zajet oz. dogovorjen. Skupna vrednost dodatnih del inženirja vezano na povečan obseg del zaradi dodatnih del izvajalca gradnje, znaša 128.922,68 EUR brez DDV. Prav tako mora izvajalec storitev inženirja predložiti naročniku ustrezno bančno garancijo za dobro izvedbo pogodbenih obveznosti, upoštevaje podaljšanje pogodbenega roka in nove višine garantiranega zneska.
Zamenjava izvajalca v konkretnem primeru ni mogoča iz tehničnih razlogov, poleg tega pa bi naročniku povzročila velike nevšečnosti in znatno povečanje stroškov. V primeru zamenjave izvajalca bi moral naročnik pričeti nov postopek oddaje javnega naročila. Rok izvedbe bi se podaljšal za čas pridobivanja novega izvajalca in čas, ki bi ga novi izvajalec potreboval za seznanitev s celotnim projektom gradnje. Prvotni izvajalec bi bil po pogodbi upravičen do povračila stroškov, ki bi mu nastali v času, ko z izvedbo del ni mogel nadaljevati (npr. stroški zavarovanj, garancij, in delovne sile). Vse opisane okoliščine imajo za posledico tudi nastanek stroškov naročniku.


Winner: DRI upravljanje investicij, Družba za razvoj infrastrukture, d.o.o.